**Tema. Forberedelser før simulering**

|  |  |
| --- | --- |
| **Kategori** | Habilitering |
| **Tema** | NEWS2 og forebyggende kommunikasjon |
| **Før simuleringen** | Modul 1 og 2 i månedens tema på Observasjonskompetanse |
| **Referanser/**  **e-læring/**  **andre tips** | Er det lagd e-læring for dette temaet? Prosedyre? Legg ved lenke. Annet deltakerne kan gjøre som forberedelse? |
| **Utstyr**  (Prosedyre, skrivesaker, mat, drikke, VR briller, PC, medikamenter, rekvisitter mm. som må være tilgjengelig) | Rot som hun har kastet rundt  Stoler nok til alle  Bildebøker  NEWS2 målingsutstyr og skjema |

**Evaluering etter simulering**

|  |  |
| --- | --- |
| **QR-kode**  **Nettadresse** | <https://forms.office.com/r/4XbrvGFKUB> |

**Briefing**

|  |  |  |
| --- | --- | --- |
| **Briefing** | Forsøk å få med alle følgende punkter:   * Presentere seg for hverandre med navn, tittel og erfaring med simulering * Ikke for å avdekke styrker/svakheter – vi er her for å lære * Presentere læringsmål * Pasientsikkerhet - utforske og lære på en trygg og hensiktsmessig arena * Taushetsplikt - for å trygge deltakerne i at de ikke blir snakket om (og for gjenbruk av scenario) * Forklare gangen i simuleringen * Tidsbruk (tid satt av til brief/sim/debrief) | * Innlevelse: Skal ikke spille, men gjenskape en realistisk situasjon. Mer innlevelse= mer utbytte. * Presentere rom/utstyr * Forklare hvordan deltakerne kan få hjelp * Presentere markør eller simulator * Alle gjøremål og tiltak skal gjøres i realistisk tempo * Fordel roller * Fordel oppgaver til observatører * Gjenta læringsmål * Presenter scenario * Vær tydelig på når scenario starter |

|  |  |  |
| --- | --- | --- |
| **Deltakere** | **Rolle** | **Navn** |
| 1 bruker |  |
| 1-2 ansatte |  |
| 0-3 observatører |  |

|  |  |
| --- | --- |
| **Læringsmål** | 1: Anerkjenne og ivareta brukers opplevelse av selvstendighet |
| 2: Bruke ABCDE |
| 3: Gjennomføre NEWS2 |

|  |  |
| --- | --- |
| **Informasjon til deltakerne**  (Bakgrunnsinformasjon og hendelsesforløp) | Ingunn (37) har en psykisk utviklingshemming og bor i et kommunalt bofellesskap hvor du jobber. Siden i går har Ingunn fremstått annerledes enn hun pleier. Hun har nok hatt litt feber, tidvis vært litt mer rastløs og fremstår slapp. Hun virker engstelig. I bofellesskapet har hun sin egen leilighet, men har også tilgang til fellesrom som stue og kjøkken. Hun har ikke alltid like stor selvinnsikt og ser ikke alltid behovet for hjelp. Hun har hatt en streng oppvekst med en svært dominerende far. Dette har ført til at hun ikke har så lett for å stole på andre mennesker og har få gode relasjoner rundt seg. Hun har lett for å føle seg krenket og blir eksplosivt sint om hun føler seg overkjørt av andre. Triggere for sinnet kan være at andre gir henne råd om hva hun skal gjøre, hvordan hun skal oppføre seg og hvis noen setter grenser for henne. Hun har tidligere slått personal som har forsøkt å sette grenser.  Dere skal nå inn til Ingunn og gjennomføre en NEWS2 måling. Ingunn er ikke orientert om dette i forkant. |

|  |  |
| --- | --- |
| **Viktig informasjon for fasilitator / forslag til hjelp** | Hjelperne skal bruke forebyggende kommunikasjon for å roe deg ned. Når hjelper fremstår rolig, trygg i seg selv og ikke stresset, blir Ingunn roligere og det lar seg gjennomføre å ta en NEWS2. Ingunn har følgende VP:  RF: 14  SpO2: 97  Puls: 93  BT: 107/75  Bevissthet: Alert  Temp: 38,3  NEWS2 score: 3  Forslag til hjelp: Være to, spille på hverandre Synge for/med Ingunn? Bruke bildebøker |

**Scenario og debrief**

|  |  |  |
| --- | --- | --- |
| **Straks etter scenario** | | |
| * Hvis aktuelt: «Hva ville dere gjort videre nå?» * Be deltakerne ikke snakke om scenario før debrief begynner * Be eventuelt deltakerne tenke på en bra/positiv ting de selv bidro med inn i scenarioet * Få innspill fra observatører (og markør/operatør dersom aktuelt) | | |
| Debrief | | |
| BESKRIVELSESFASEN   * + Umiddelbare reaksjoner fra deltakerne?   + Objektiv beskrivelse av hendelsesforløp – få en felles forståelse av hendelsesforløp   ANALYSEFASEN   * + Gjenta læringsmål | | |
| **LM 1** | Anerkjenne og ivareta brukers opplevelse av selvstendighet | |
| **LM 2** | Bruke ABCDE | |
| **LM 3** | Gjennomføre NEWS2 | |
|  | Aktuelle spørsmål til debrief:   * I denne situasjonen skulle vi inn og ta en NEWS2. Hvordan kommer man i posisjon til å gjøre det med bruker som er urolig og stresset? * Hva er viktig å tenke over ift rekkefølge på undersøkelsene og målingene vi tar? * Hvilke tiltak vil dere gjøre hos denne brukeren, med denne NEWS2 scoren? * Hva tenker dere om blodtrykket til denne brukeren? (Man vil somregel ha forhøyet blodtrykk om man er stresset/urolig) * Hva skal til for å sette «C» nyoppstått endret bevissthet) på bevissthet? | |
| ANVENDELSESFASEN   * + **Konkrete** punkter som skal arbeides videre med   + Strategi for å få **anvendt** det i praksis | | |
| **Etter debrief** | | * Gjennomføre spørreundersøkelse * Takke for oppmøte og ønske velkommen tilbake |

**Markørbeskrivelse - Ingunn**

|  |  |
| --- | --- |
| **Takk for at du stiller som markør!** | * Din rolle som markør er viktig for at du og resten av deltakerne skal få godt utbytte av simuleringen og det er derfor viktig at du forsøker å leve deg inn i rollen du er tildelt. * Snakk med fasilitator om det er noe du er usikker på i forhold til rollen din. Det er bedre å spørre en gang for mye enn en gang for lite. * Forsøk å se for deg person som er beskrevet her. Kanskje har du vært borti en som likner. Bruk denne som utgangspunkt for hvordan du fremstår. * Legg bort dette arket når scenario begynner. Husk at du skal respondere adekvat på det de andre deltakerne i scenarioet sier og gjør. |

**Karakter og lidelsesuttrykk**

|  |  |
| --- | --- |
| **Hvem er personen bak pasienten?**  (Navn, alder, jobb, familie, relasjoner, oppdragelse, barndomsminner, språk, hobby, mat, sanser mm.) | Du er 37 år og alenebarn. Av familie har du kun din far. Han kommer på besøk en gang i uken. Du har hatt en streng oppvekst med en svært dominerende far. Dette gjør seg uttrykk i at du ikke har så lett for å stole på andre mennesker. Det er derfor få mennesker du har en god relasjon til. |
| **Psykisk** | Du har en psykisk utviklingshemming. Du er på vakt overfor råd som blir gitt og når din hjelper snakker om hva du trenger blir du svært hissig. Rolig kroppsspråk, humor og anerkjennelse roer deg og får fram smilet ditt. Du er motorisk urolig. |
| **Somatisk** | Du har pådratt deg en urinveisinfeksjon. Det gir seg uttrykk i at du fremstår annerledes enn du pleier. Du er mer rastløs og fremstår slapp. Du virker engstelig. |

**Historien**

|  |  |
| --- | --- |
| **Hva skjedde før scenario begynner?** | Du har siden i går ikke følt deg noe i form. Av og til svetter du og av og til fryser du. Du har følt deg slapp siden i går. I går hadde du besøk av din far og han måtte gå tidligere enn han pleier, noe som er brudd på rutinene deres. Du har derfor vært stresset og urolig på grunn av dette. Når hjelperne kommer inn er du var for at de skal «hjelpe» deg. Du er irritert, utrygg og stresset. |
| **Forventning til utvikling av scenario (relatert til læringsmålene)** | Hjelperne skal bruke forebyggende kommunikasjon for å roe deg ned. Du lytter, men blir sint og høylytt dersom hjelper begynner å snakke om hva du trenger. Dersom du får råd som «nå trenger du litt hjelp», blir du svært hissig. De må holde seg rolige, fremme likeverdighet og vise medmenneskelighet i kontakten med deg. Når hjelperen fremstår trygg i seg selv, har rolig stemmeleie, ikke blir stresset og viser respekt for din situasjon, samt legger opp til at du kan bestemme noe, så blir du rolig. Du vil da akseptere at det blir gjennomført NEWS2 måling på deg |

**Målsetninger**

|  |  |
| --- | --- |
| **Hva ønsker jeg å oppnå i scenarioet** |  |
| **Uttrykk, virkemidler og effekter** | For å forsterke uttrykket for sinne, kan du slå i bordet om de gir råd. Reis deg raskt opp og bli høylytt. |
| **Hvordan kan jeg hjelpe deltakerne i å nå læringsmålene?** | Dersom de har dannet en god relasjon til deg og spør, kan du si at «det gjorde vondt å tisse». (urinveisinfeksjon). Du er glad i bildebøker og i å synge. Dette er momenter du kan bruke for å hjelpe deltakerne om det trengs. |

**Observatørskjema - Anerkjenne og ivareta brukers opplevelse av selvstendighet**

|  |  |
| --- | --- |
| **Takk for at du stiller som observatør!** | * I dette scenarioet skal du være observatør og fokusere dine observasjoner ut fra overstående læringsmål. * Du skal IKKE evaluere deltakerne, så; * Fokuser mest på eksempler på god praksis og noter deg noe på alle deltakerne * Skriv også opp eventuelle forbedringspotensialer. Vis fasilitator dine notater etter scenarioet er ferdig. * Generelle eksempler på observasjoner: Øyekontakt, språk tilpasset mottaker, språk og toneleie tilpasset situasjonen, kroppsspråk, empatisk kommunikasjon, bekreftende kommunikasjon mm. |
| **Du skal gjøre observasjoner på:** |  |
|  |  |

**Observatørskjema - Bruke ABCDE**

|  |  |
| --- | --- |
| **Takk for at du stiller som observatør!** | * I dette scenarioet skal du være observatør og fokusere dine observasjoner ut fra overstående læringsmål. * Du skal IKKE evaluere deltakerne, så; * Fokuser mest på eksempler på god praksis og noter deg noe på alle deltakerne * Skriv også opp eventuelle forbedringspotensialer. Vis fasilitator dine notater etter scenarioet er ferdig. * Generelle eksempler på observasjoner: Øyekontakt, språk tilpasset mottaker, språk og toneleie tilpasset situasjonen, kroppsspråk, empatisk kommunikasjon, bekreftende kommunikasjon mm. |
| **Du skal gjøre observasjoner på:** |  |
|  |  |

**Observatørskjema - Gjennomføre NEWS2**

|  |  |
| --- | --- |
| **Takk for at du stiller som observatør!** | * I dette scenarioet skal du være observatør og fokusere dine observasjoner ut fra overstående læringsmål. * Du skal IKKE evaluere deltakerne, så; * Fokuser mest på eksempler på god praksis og noter deg noe på alle deltakerne * Skriv også opp eventuelle forbedringspotensialer. Vis fasilitator dine notater etter scenarioet er ferdig. * Generelle eksempler på observasjoner: Øyekontakt, språk tilpasset mottaker, språk og toneleie tilpasset situasjonen, kroppsspråk, empatisk kommunikasjon, bekreftende kommunikasjon mm. |
| **Du skal gjøre observasjoner på:** |  |
|  |  |